
[bookmark: _Toc164867404][bookmark: _Toc164867533]Šī dokumenta mērķis ir aprakstīt prasības Mobilās lietotnes izstrādei, tās ieviešanai lietošanā, atbalstu uzturēšanai un attīstības nodrošināšanai, kā arī citiem ar Mobilo lietotni saistītiem nosacījumiem, attiecībā pret kurām tiks veikta pretendenta iesniegtā piedāvājuma novērtēšana Konkursa ietvaros.
Tehniskā specifikācija Konkursam ir VID sagatavots un apstiprināts dokuments, kas ir iepirkuma dokumentācijas sastāvdaļa. Dokuments ir adresēts pretendentiem, kuri veiks piedāvājumu sagatavošanu, un VID atbildīgajiem darbiniekiem, kuri piedalīsies Konkursa iepirkuma procedūrā.
[bookmark: _Toc158960468][bookmark: _Toc166245011]Definīcijas, skaidrojumi un saīsinājumi
	Nr. p.k.
	Saīsinājums, termins
	Skaidrojums

	1. 
	VID, Pasūtītājs

	Valsts ieņēmumu dienests 

	2. 
	EDS
	Valsts ieņēmumu dienesta elektroniskās deklarēšanas sistēma

	3. 
	EDS izstrādātājs
	Pakalpojumu sniedzējs, kurš atbilstoši noslēgtajam Līgumam ar VID, sniedz pakalpojumus EDS attīstības un uzturēšanas nodrošināšanai, tai skaitā - nodrošina mobilās lietotnes darbībai nepieciešamo API izstrādi EDS

	4. 
	VRAA
	Valsts reģionālās attīstības aģentūra

	5. 
	API
	Lietojumprogrammu saskarnes

	6. 
	REST
	Saskarne, lai nodrošinātu datu apmaiņu un savstarpēju mijiedarbību starp EDS un Mobilo lietotni

	7. 
	Mobilā lietotne
	Jauna mobilā lietotne, ko Izstrādātājs izstrādās Līguma ar VID ietvaros atbilstoši šīs Tehniskās specifikācijas prasībām

	8. 
	Attaisnotie izdevumi
	VID īpašumā esoša mobilā lietotne, kas paredzēta fiziskas personas attaisnoto izdevumu apliecinājuma dokumentu (čeku) attēlu un to metadatu saglabāšanai EDS, lai tos varētu ērti pievienot Gada ienākumu deklarācijai

	9. 
	Izstrādātājs
	Pakalpojuma sniedzējs, kurš atklātā konkursa rezultātā noslēgs Līgumu ar VID, kā ietvaros tiks izstrādāta VID Mobilā lietotne, nodrošināta tās uzturēšana, attīstība un garantijas nodrošināšana

	10. 
	Līgums
	Vienošanās, ko atklātā konkursa rezultātā plānots noslēgt starp Pasūtītāju un Izstrādātāju, lai nodrošinātu Mobilās lietotnes izstrādi, ieviešanu, uzturēšanu, attīstību un garantijas saistību nodrošināšanu

	11. 
	ANG
	Algas nodokļu grāmatiņa

	12. 
	Projekta bibliotēka
	Izstrādātāja uzturēts resurss (resursu kopums), kurā tiek uzglabāti visi Līguma prasību izpildes rezultātā izveidotie dokumenti un Nodevumi

	13. 
	Nodevums
	Līguma prasību izpildes procesā Izstrādātāja sagatavots produkts (dokumentācija, programmatūra), kas ir Pasūtītāja īpašums, saskaņā ar Līgumā ietvertajiem nosacījumiem

	14. 
	Pakalpojums
	Izstrādātāja nodrošinātais Mobilās lietotnes izstrādes, uzturēšanas un attīstības process, kurā ietvertas visu veidu darbības, kas nepieciešamas Līgumā ietverto prasību izpildei. Pakalpojumi ietver dažādas darbības, sākot no projekta plānošanas un analīzes līdz lietotnes publicēšanai un garantijas saistību nodrošināšanai

	15. 
	Pretendents
	Uzņēmums, kurs iesniegs piedāvājumu atklātā konkursā kā iespējamais Līguma slēdzējs ar Pasūtītāju Mobilās lietotnes izstrādei, uzturēšanai un attīstībai


[bookmark: _Toc158960469][bookmark: _Toc166245012]Esošās situācijas apraksts
[bookmark: _Toc158960470][bookmark: _Toc166245013]Esošā VID mobilā lietotne
	Pašlaik VID rīcībā ir mobilā lietotne “Attaisnotie izdevumi”, kas izstrādāta divās vadošajās mobilās operētājsistēmās: iOS (Apple Inc) un Android. Mobilā lietotne “Attaisnotie izdevumi” uz Android un iOS operētājsistēmas atbalstītām ierīcēm tika izstrādāta 2016.gadā un 2019.gadā tika publicētas jaunākās lietotnes versijas attiecīgajos lietotņu veikalos.
	Mobilā lietotne “Attaisnotie izdevumi” paredzēta fiziskas personas attaisnoto izdevumu apliecinājuma dokumentu (čeku) attēlu un to metadatu saglabāšanai EDS, lai tos varētu ērti pievienot Gada ienākumu deklarācijai. Mobilā lietotne “Attaisnotie izdevumi” nodrošina lietotāja autentifikāciju (izmantojot EDS lietotāja vārdu un paroli, vai QR kodu, kas pieejams EDS darbavirsmas attiecīgā lietotāja saskarnē), attaisnojuma dokumentu attēla ieguvi, attēla metadatu ievadi (datu ievades atvieglošanai izmantojot Tesseract atvērtā koda OCR risinājumu) un datu nosūtīšanu uz attiecīgā EDS lietotāja kontu (tā saukto “čeku krātuvi”).
	iOS operētājsistēmās atbalstāmās iekārtās lietotne arvien ir brīvi pieejama, savukārt Android ir konstatēta nesaderība ar lietotnes uzbūvē izmantotajām, novecojušajām programmatūras bibliotēkām un lietotne ir izņemta no GooglePlay lietotņu veikala.
[bookmark: _Toc158960471][bookmark: _Toc166245014]Koncepcijas izveide 2019.gadā
	2019.gadā tika veikta izpēte, lai noteiktu prioritātes, pilnveidojot ar esošo mobilo lietotņu starpniecību sniegtos pakalpojumus, kā arī attīstītu jaunus mobilo lietotņu produktus. Izpētes ietvaros tika veikta potenciālo gala lietotāju aptauja, anketēšanas rezultātu apstrāde, apkopošana, klientu profilēšana, kā arī organizētas darbnīcas fokusa grupās, lai detalizētāk izvērtētu sākotnējās idejas, tās precizētu un sagatavotu pilnvērtīgus klientu profilu un mērķa personu aprakstus. Izpētes rezultātā tika izstrādāti konceptuāli priekšlikumi mobilās lietotnes attīstībai. Dokuments nav atjaunots, tāpēc nesatur prasības Mobilajai lietotnei šī iepirkuma izpratnē, bet sniedz priekšstatu par iespējamiem mobilās lietotnes attīstības virzieniem un lietotnes attīstības procesā nodrošināmo funkcionalitāšu apjomu.
[bookmark: _Toc158960472][bookmark: _Toc166245015]Sasniedzamais mērķis
[bookmark: _Hlk158708738][bookmark: _Hlk163051206]	Iepirkuma ietvaros VID plānots noslēgt Līgumu ar Pakalpojumu sniedzēju, kurš nodrošinās jaunas Mobilās lietotnes izstrādi iOS (Apple Inc) un Android operētājsistēmās, tai skaitā izstrādājot elementu strukturālo izvietojumu, dizaina elementus (pieturoties pie VID elektronisko pakalpojumu tīmekļa vietņu grafiskās identitātes vadlīnijām un piekļūstamības prasībām, kas izriet no Ministru kabineta 2020.gada 14.jūlija noteikumiem Nr. 445 “Kārtība, kādā iestādes ievieto informāciju internetā” un labās prakses mobilo lietotņu izstrādē), nodrošinot lietotņu pieejamību abu platformu lietotņu veikalos, to atjaunošanu pēc nepieciešamības saskaņā ar abu platformu prasībām, nodrošinot nepieciešamās analītikas ieguvi no lietotņu veikaliem, Mobilās lietotnes attīstību, pilnveidošanu un citus ar to saistītus atbalsta pakalpojumus atbilstoši VID noteiktajām prasībām, kā arī visu izstrādāto risinājumu garantijas nodrošināšanu.
	Mobilo lietotni plānots attīstīt vairākās kārtās, pakāpeniski paplašinot tajā atbalstāmo pakalpojumu klāstu un nodrošinot tam atbilstošu funkcionalitāti. Atbilstoši VID sniegtajiem pakalpojumiem, ir noteiktas prasību prioritātes, kas sadala Mobilās lietotnes izstrādi vairākās kārtās. Šajā Mobilās lietotnes tehniskajā specifikācijā ir aprakstītas pirmās kārtas prasības (3. Prasības Pakalpojumam) un ieskicēti iespējamie otrās kārtas papildinājumi.
	Katrai Mobilās lietotnes pirmajā kārtā izstrādājamai funkcionalitātei jābūt novērtētai un iekļautai pirmās kārtas kalendārajā plānā tās prioritātes secībā. Izstrādes kalendārajam plānam jābūt saskaņotam ar Pasūtītāju. Otrās kārtas prasības jārealizē Mobilajā lietotnē atbilstoši VID izmaiņu pieprasījumiem.
Pirms Mobilās lietotnes izstādes Izstrādātājam nepieciešams analizēt mērķa auditorijas vajadzības, definēt Mobilās lietotnes mērķus, ņemt vērā lietotnes plānoto funkcionalitāti. Izstrādājot Mobilo lietotni, jāorientējas uz to, lai veicinātu tās biežu izmantošanu, padarot lietotni par ērtu un intuitīvi saprotamu rīku ikdienas sadarbībā ar VID.
	Mobilās lietotnes struktūra ir jāprojektē un jāizstrādā tā, lai, realizējot nākotnes prasības, esošajā programmatūrā būtu jāveic pēc iespējas mazāk pārveidojumu, nepārtraucot jau esošo pakalpojumu sniegšanu lietotnē. Mobilās lietotnes strukturālai uzbūvei jābalstās uz fiziskās un juridiskās personas vajadzībām, jo VID pakalpojumu izmantošanā šīm sadalījumam ir būtiskas atšķirības. Pirmās kārtas realizācijai jāorientējas uz fizisku personu vajadzībām, bet vienlaikus jāņem vērā, ka Mobilās1.priorit lietotnes tālākajā attīstības procesā tās funkcionalitātes papildināsies ar pakalpojumiem juridiskajām personām.
Pirmajā kārtā definētās vispārējās, funkcionālās un nefunkcionālās prasības nepieciešams realizēt un piegādāt Pasūtītājam ne vēlāk kā piecu mēnešu laikā no Līguma noslēgšanas dienas, nodrošinot izstrādātās lietotnes publisku pieejamību GooglePlay un AppStore veikalos. Lai agrīnā stadijā identificētu iespējamās nepilnības, iespēju robežās nepieciešams piegādāt nodevumus testēšanai iteratīvi un nodrošināt regulāru izstrādes – testēšanas procesu, kurā pakāpeniski tiek izstrādāti un iesniegti risinājumi.
	Tālākajā pakalpojuma sniegšanas periodā (otrā kārta), līdz iepirkuma rezultātā noslēgtā Līguma darbības termiņa beigām, Izstrādātājam jānodrošina Pakalpojumi Mobilās lietotnes attīstībai (izmaiņu pieprasījumi, papildināšana ar jaunu funkcionalitāti, priekšlikumu sniegšana nepieciešamajiem programmatūras jauninājumiem) un atbalstam (sadarbība ar GooglePlay un Apple AppStore veikalu turētājiem). Līguma darbības un garantijas perioda laikā Izstrādātājam jānodrošina izstrādātās Mobilās lietotnes risinājumu garantijas Pakalpojumi.
[bookmark: _Toc166245016]Mobilās lietotnes autortiesības
Mobilās lietotnes autortiesību apraksts Tehniskajā specifikācijā ietver informāciju par intelektuālā īpašuma tiesībām, kas attiecas uz mobilās lietotnes izveidošanu, izmantošanu un izplatīšanu. 
Visas Mobilās lietotnes sastāvdaļas vai elementi, kas veido lietotnes vizuālo dizainu un funkcionalitāti, pieder Pasūtītājam, un programmatūras pirmkodus ir jānodod Pasūtītājam.
Visas Līguma izpildes rezultātā radušās mantiskās autortiesības tiek nodotas Pasūtītājam līdz ar Pakalpojuma nodošanas – pieņemšanas akta parakstīšanas brīdi, un vienīgi Pasūtītājam ir tiesības tās izmantot.
Izpildītājs garantē, ka Līguma izpildes ietvaros izveidotā Mobilā lietotne ir jaunrades produkts, un tās radīšanā nav nesankcionēti izmantotas, vai kā citādi aizskartas trešo personu tiesības (tai skaitā, autortiesības).
[bookmark: _Toc166245017]Pieņēmumi un atkarības
	Esošās VID programmatūras un infrastruktūras izpēte liecina, ka uz izstrādājamo Mobilo lietotni nav lietderīgi (vai pat nav iespējams) pārnest EDS iestrādātos datu apstrādes algoritmus (datu pielasīšanas, to kontroles), tādēļ, izstrādājot Mobilo lietotni un plānojot tās attīstību, jāņem vērā (jāvērtē) nepieciešamība izmantot EDS kā starpsistēmu starp Mobilo lietotni, VID pamatdarbības informācijas sistēmām, kurās uzkrāti dati par nodokļu maksātājiem, to pilnvarotajiem lietotājiem un datiem, kā arī starpsistēmu saskarnēm, kuras nodrošina pilnvērtīgas funkcionalitātes nodrošināšanai nepieciešamo datu apriti starp VID un sadarbības organizāciju informācijas sistēmām.
Tehniskajā specifikācijā aprakstīto Mobilās lietotnes funkcionālo prasību realizācijai, Pasūtītājs nodrošinās saskarņu (API) esamību Mobilās lietotnes sadarbībai ar EDS nepieciešamajā apjomā, iesniedzot REST API JSON struktūru, lai Izstrādātājam būtu skaidrs priekšstats par datu modeļiem un komunikācijas protokoliem. Lai Izstrādātājam būtu iespēja nodrošināt labāko mobilās lietotnes funkcionalitāti un lietojamību, Pasūtītājs nodrošinās sadarbību ar EDS izstrādātāju un atbilstoši nepieciešamībai organizēs EDS saskarņu, to jauninājumu un pielāgojumu izstrādi.
Attaisnoto izdevumu apliecinājuma dokumentu funkcionalitātei VID nodrošinās vienu EDS REST servisu ar četrām POST/GET metodēm (jauna dokumenta saglabāšana, attēla izgūšana, saraksta izgūšana, dokumenta dzēšana). Algas nodokļu grāmatiņas funkcionalitātei VID nodrošinās vienu EDS REST servisu ar deviņām POST/GET metodēm (ANG datu iegūšana apskatei, izņemt ANG no aktuālās ienākumu gūšanas vietas, labot ANG, labot neapliekamā minimuma piemērošanas datus, apgādājamo personu saraksta iegūšana apskatei, pievienot/labot/pārtraukt apgādājamo, pieņemto un noraidīto iesniegumu saraksta iegūšana apskatei). Pasūtītājs nodrošinās saskarņu dokumentācijas pieejamību ar Izstrādātāju atrunātā kārtībā, bet ne vēlāk par Līguma noslēgšanas datumu.
Lietotāja autentifikācijas un autorizācijas nodrošināšanai EDS tiks izveidots federētās autentifikācijas mehānisms. EDS identitātes servera nodrošinātais autentifikācijas mehānisms būs balstīts uz OpenID Connect (OIDC) standarta, detalizētāka informācija ir pieejama pēc linka. https://auth0.com/resources/ebooks/the-openid-connect-handbook.
[bookmark: _Toc166245018]Mobilās lietotnes pirmās kārtas izstrāde
Pirmās kārtas izstrāde ietver sekojošo:
· Mobilās lietotnes strukturālās uzbūves koncepcijas un dizaina elementu skiču izveide un saskaņošana ar Pasūtītāju;
· autentifikācijas un autorizācijas risinājuma izveide;
· risinājuma izveide attaisnoto izdevumu apliecinājuma dokumentu (čeku) attēlu un to metadatu ievadei un saglabāšana EDS lietotāja kontā;
· algas nodokļu grāmatiņas funkcionalitātes izveide;
· izstrādāto mobilo lietotņu publicēšana GooglePlay un AppStore veikalos.
Mobilās lietotnes izstrādes pirmo kārtu plānots sadalīt divos posmos. 1.posms ietver lietotnes vizuālo dizainu ((3) Pakalpojuma pirmās kārtas 1.posms), elementu izkārtojumu, struktūras un navigācijas skicēšanu, savukārt 2.posms – balstoties uz saskaņoto prototipu, Mobilās lietotnes funkcionalitātes izstrādi ((4) Pakalpojuma pirmās kārtas 2.posms). Abi posmi nav stingri  atdalīti viens no otra, jo Mobilās lietotnes izstrādi var sākt ar lietotnes vizuālo dizainu saskaņojumu nosacītai Mobilās lietotnes daļai (sākot ar pirmās kārtas noteikto 1.prioritāti – autentifikācijas un attaisnoto izdevumu apliecinājuma dokumentu (čeku) attēlu un to metadatu ievades un saglabāšanas EDS lietotāja kontā), turpinot ar pārējām pakalpojumu funkcionalitātēm, kā arī – izmaiņas saskaņotajā dizainā, elementu izkārtojumā, struktūra un navigācijā var tikt ieviestas, ja tiek identificēta šāda nepieciešamība un to akceptē Pasūtītājs.

[bookmark: _Toc166245019]Prasības Pakalpojumam
	Numurs
	Apraksts
	Pretendenta piedāvājums

	[bookmark: _Hlk166216335]3.1.
	[bookmark: _Toc166245020]Prasības pirms izstrādes uzsākšanās

	(1)
	Mobilās lietotnes pirmās kārtas izstrādes periods
Pirmās kārtas izstrāde pilnībā jāpabeidz 5 (piecu) mēnešu laikā no Līguma noslēgšanas.
Mobilās lietotnes pirmās kārtas definētās funkcionalitātes nepieciešams realizēt prioritārā secībā:
1. lietotāju autentifikācijas funkcionalitāte un attaisnoto izdevumu apliecinājuma dokumentu (čeku) ievade, saglabāšana EDS lietotāja kontā;
2. [bookmark: _Hlk166219808]lietotāja profila un algas nodokļu grāmatiņas funkcionalitāte.
	Apliecinājums*

	(2)
	Pakalpojuma uzsākšana
Izstrādātājam 10 (desmit) darba dienu laikā pēc Līguma noslēgšanas jāizstrādā un ar Pasūtītāju jāsaskaņo detalizēts pirmās kārtas darbu izpildes kalendārais plāns (detalizēts lietotnes izstrādes un ieviešanas grafiks), kurā iekļauta detalizācija veicamajiem pasākumiem, lai iekļautos šajā specifikācijā un Līgumā noteiktajos termiņos. Plānojot, ir svarīgi ievērot elastību, lai pielāgotu Mobilas lietotnes izstrādi iespējamām izmaiņām un precizētām prasībām, kas var rasties izstrādes procesa laikā.
	Apliecinājums*

	(3)
	Pakalpojuma pirmās kārtas 1.posms
Mobilas lietotnes pirmās kārtas 1.posmā, Izstrādātājam nepieciešams izveidot interaktīvus prototipus un struktūru, lai skaidri vizualizētu un definētu lietotnes pamatelementus un funkcionalitāti. Izstrādātājam ir nepieciešams piedāvāt Mobilās lietotnes dizaina koncepcijas, izveidot vizualizētu Mobilas lietotnes struktūru un izkārtojumu pirms izstrādes sākuma. Lai nodrošinātu Mobilās lietotnes ilgtspējīgu un secīgai attīstības nodrošināšanai atbilstošu (nākotnē jaunas funkcionalitātes ieviešanai piemērotu) un lietotāja vajadzībām ērtu programmatūras elementu izvietojumu Mobilās lietotnes lietotāju saskarnē (lietojamību) un tādējādi mazinātu nepieciešamību nākotnes attīstības procesā ieviest pielāgojumus jau izveidoto elementu izvietojumā (Mobilās lietotnes tālākās attīstības periodā), Izstrādātājam jāveic izpēte, ņemot vērā intervijas ar VID darbiniekiem (veic Izstrādātājs), 2019.gadā izstrādāto konceptuālo priekšlikumu mobilās lietotnes attīstībai un, iesaistot lietojamības speciālistus, jāizstrādā Mobilās lietotnes struktūra un lietotāju saskarnes elementu skices.
1.posma ietvaros veicami prototipa lietojamības testi, kas ietver vismaz navigācijas testus, ierīces saderības testus (prototipa pārbaude uz dažāda izmēra ekrāniem), saskarnes elementu uztveramības un redzamības, piekļūstamības testus, kā arī lietotāju pieredzes novērtēšanu. Izstrādātājam jānodrošina, ka dizains ir lietotājam draudzīgs, intuitīvs un atbilst lietotāja pieredzei (UX) un lietotāja saskarnes (UI) labākajām praksēm.
Sagatavoto vizuālo mobilās lietotnes izkārtojuma un funkciju attēlojumu Izstrādātājam jāsaskaņo ar Pasūtītāju līdz datumam, kas tiks saskaņots pirmās kārtas izstrādes kalendārajā plānā. Visiem Mobilās lietotnes izveides un attīstības procesā izstrādātajiem lietotāja saskarnes risinājumiem jābūt atbilstošiem Mobilās lietotnes strukturālās uzbūves koncepcijai un dizaina elementu skicēm, kas saskaņotas ar Pasūtītāju.
	Apliecinājums*

	(4)
	Pakalpojuma pirmās kārtas 2.posms	Comment by Kaspars Locs: Te, šķiet, bija kļūda
Izstrādātājam Mobilās lietotnes izstrādi (pirmās kārtas 2.posms) nepieciešams organizēt, izmantojot elastīgu un iteratīvu pieeju – Agile metodoloģiju, nodrošinot iespējas sadalīt izstrādi cikliskās daļās un piegādāt testēšanai katru nosacīto lietotnes daļu. Lai nodrošinātu lietotnes augstu kvalitāti un spēju ātri pielāgoties nepieciešamajām izmaiņām, kā arī virzītu izstrādi atbilstoši Pasūtītāja vajadzībām un atsauksmēm, Izstrādātājam ir jāpiegādā regulāras lietotnes versiju Nodevumus, kur rezultāts ir izstrādātā lietotnes funkcionalitāte. Izstrādes cikla ilgumi ir saskaņojami ar Pasūtītāju. Izstrādātājam jānodrošina iespēja Pasūtītājam regulāri un pēc nepieciešamības iepazīties ar izstrādes progresu un jāņem vērā Pasūtītāja vērtējums par izpildītās funkcionalitātes realizāciju. Pēc katras iterācijas Izstrādātājam jāorganizē pārskatīšana, lai analizētu paveikto un veiktu nepieciešamās izmaiņas nākamās iterācijas plānošanā un izstrādē.
	Apliecinājums*

	3.2.
	[bookmark: _Toc166245021]Vispārējās prasības
Vispārējās prasības nav attiecināmas uz konkrētu funkcionalitāti vai izstrādes kārtu, bet kopumā satur prasības, kas ir jāņem vērā Izstrādātājam, veicot Mobilās lietotnes izstrādi. Mobilās lietotnes struktūra ir jāprojektē un jāizstrādā tā, lai, realizējot nākotnes prasības, esošajā programmatūrā būtu jāveic pēc iespējas mazāk pārveidojumu, nepārtraucot jau esošo pakalpojumu sniegšanu lietotnē.

	(5)
	Mobilās lietotnes operētājsistēmas
Mobilā lietotne jāizstrādā divām viedtālruņu operētājsistēmām – iOS (Apple inc.) un Android, un tai jābūt pieejamai Apple App Store un Google Play veikalos lejupielādei viedtālruņos. Mobilai lietotnei jānodrošina augsta uzticamība, drošība un stabilitāte, līdz ar to ir atbalstāma native izstrāde. Ja izvērtējot iespējamos risinājumus tiek identificēts, ka lietotnei izvirzītās uzticamības, drošības un stabilitātes prasības var nodrošināt izmantojot hibrīda tehnoloģiju, saskaņojot ar Pasūtītāja pilnvaroto personu var tikt izmantoti hybrid risinājumi. Izstrādātājam tehniskajā piedāvājumā nepieciešams aprakstīt izstrādes laikā izmantotus rīkus un tehnoloģijas. Abām platformām nepieciešams nodrošināt lietotnes saskaņotu, intuitīvu un lietotājam ierastu pieredzi, kas raksturīga konkrētai mobilai platformai. Lietotnei ir jābūt resursu, tehnoloģiju un lietojumpakotņu mazprasīgai, lai tiktu nodrošināta iespēja iespējami ilgi būt saderīgai ar esošām, vecākām un nākamajām operētājsistēmas versijām, kā arī, lai nodrošinātu mobilās lietotnes ērtu izmantošanu iespējami lielākam lietotāju skaitam.
	Apraksts**

	(6)
	Mobilās lietotnes dizains
Lietotnes dizainam ir atbalstāma adaptīva izkārtojuma izmantošana – tam jāpielāgojas dažādu ierīču ekrāna izmēriem un izšķirtspējām, kā arī jābūt izmantojamam pilnā ekrānā.
	Apliecinājums*

	(7)
	Mobilās lietotnes izkārtojums
Mobilai lietotnei ir jāpielāgojas horizontālajam un vertikālajam ierīces novietojumam, ņemot vērā elementu izmērus un informācijas pārskatāmību.
	Apliecinājums*

	(8)
	Sadarbība ar Pasūtītāju lietotnes struktūras un dizaina izstrādē
Izstrādātājam tehniskajā piedāvājumā ir jāapraksta kā tiks nodrošināta sadarbība ar Pasūtītāju lietotnes struktūras un dizaina izstrādē.
	Apraksts**

	(9)
	Mobilās lietotnes kameras izmantošana
Lai veicinātu lietotāju uzticamību un privātumu, Mobilās lietotnes izmantošanai, Izstrādātajam nepieciešams paredzēt viedtālruņa kameras izmantošanu tikai pēc lietotāja atļaujas. Mobilai lietotnei ir jāpielāgojas ierīces kameras īpatnībām – izšķirtspējai, fokusēšanai, lai nodrošinātu pievienoto dokumentu optimālo kvalitāti.
	Apliecinājums*

	(10)
	Neatbilstošas funkcionalitātes iestrādāšana mobilajā lietotnē
Nav pieļaujama nesaskaņotas un Mobilās lietotnes izstrādes mērķiem neatbilstošas funkcionalitātes iestrādāšana Mobilajā lietotnē. Izstrādātājam ir jānodrošina, ka Mobilā lietotne izmanto tikai tās lietošanai nepieciešamos datus un par visu lietotnei nepieciešamo atļauju piešķiršanu tiek pieprasīts tās lietotāja apstiprinājums. Mobilās lietotnes programmatūra un risinājumi jāizstrādā novēršot neautorizētas piekļuves un datu noplūdes riskus.
	Apliecinājums*

	(11)
	Mobilās lietotnes algoritmi
Mobilajā lietotnē iebūvētajiem algoritmiem jābūt efektīviem un optimāliem, lai nodrošinātu labāko iespējamo veiktspēju, minimizētu uzglabājamo datu apjomu, izvairītos no paaugstinātām un specifiskām prasībām attiecībā pret Mobilās lietotnes izmantošanai paredzēto iekārtu.
	Apliecinājums*

	(12)
	Mobilās lietotnes dokumentācija
Izstrādātājam ir jānodrošina detalizētas un aktuālās Mobilās lietotnes dokumentācijas pieejamība, kas nepieciešama sistēmas lietošanai un administrēšanai.
Instalācijas un konfigurācijas aprakstā nepieciešams iekļaut:
-	norādes par Mobilās lietotnes instalāciju instrukcijas veidā;
-	informāciju par Mobilās lietotnes konfigurēšanas iespējām un nepieciešamajiem iestatījumiem.
Programmatūras projektējuma aprakstā (PPS) nepieciešams iekļaut:
-	informāciju par tehniskajām prasībām Mobilās lietotnes darbībai (operētājsistēmas versija, resursu prasības, atkarības u.c.);
-	detalizētu informāciju par Mobilās lietotnes lietošanu, iekļaujot navigāciju un funkciju izmantošanu;
-	detalizētu aprakstu par Mobilās lietotnes struktūru, kā ir organizētas un mijiedarbojas lietotnes komponentes un datu plūsmas;
-	informāciju par Mobilās lietotnes datubāzes struktūru, tabulām to attiecībām;
-	saskarnes detalizēts apraksts, kas ilustrē ekrānu izkārtojumu, funkcijas pārejas un interaktīvus elementus;
-	Mobilās lietotnes vispārējo arhitektūru, aprakstot lietotnes servera un klienta daļas;
-	pārskatu par Mobilās lietotnes izmantojamajām bibliotēkām un atkarībām, to versijām, un ietekmi uz lietotnes struktūru.
	Apliecinājums*

	3.3.
	[bookmark: _Toc166245022]Funkcionālās prasības
Funkcionālās prasības apraksta konkrētas funkcijas, kas Mobilai lietotnei jāveic pirmās kārtas realizācijas laikā.

	(13)
	Autentifikācija un autorizācija
Izstrādātājam nepieciešams nodrošināt lietotāju autentifikāciju un autorizāciju pirms piekļuves iegūšanas Mobilās lietotnes pakalpojumiem. Lietotāja autentifikācijai jāatbilst drošības standartiem. Lietotāja autentifikācijas un autorizācijas mehānismu jāveido izmantojot VID infrastruktūrā izveidotās programmsaskarnes federētā autentifikācijas risinājuma nodrošināšanai, kurā EDS identitātes servera nodrošinātais autentifikācijas mehānisms būs balstīts uz OpenID Connect (OIDC) standarta. Jānodrošina zemāk minēto autorizācijas rīku izmantošana:
1. VRAA uzturētais vienotās pieteikšanās modulis (Latvija.lv);
2. Smart-ID (apejot VRAA uzturēto vienotās pieteikšanās moduli);
3. eParaksts mobile risinājums (apejot VRAA uzturēto vienotās pieteikšanās moduli).
Lietotāju autentifikāciju jānodrošina ar augstu datu aizsardzības līmeni un novēršot neautorizētas piekļuves riskus, kā arī datu noplūdes riskus.
Izstrādātājam nepieciešams nodrošināt, lai lietotnē autorizētiem lietotājiem iespējama noteiktas funkcionalitātes izmantošana atbilstoši lietotāja lomai (izvērtējot riskus sadarbībā ar Pasūtītāju), ja lietotājs tiek atpazīts izmantojot ierīcē iebūvētos atpazīšanas līdzekļus (biometrijas datus, PIN kodu, citus risinājumus).
	Apliecinājums*

	(14)
	Lietotāja profils un to pārvaldība
Izstrādātājam Mobilajā lietotnē nepieciešams nodrošināt vienotu lietotāja darba vietu, kas ir pieejama pēc sekmīgas autentifikācijas un autorizācijas veikšanas mobilajā lietotnē, lai lietotājiem būtu viegli piekļūt savai personīgajai informācijai un funkcijām. Darba vietas ietvaros lietotājam ir jābūt redzamai informācijai par lietotāja vārdu un uzvārdu, ar kuru lietotājs ir pieslēdzies. Papildus lietotāja profilā nepieciešams attēlot pamata informāciju par lietotāju, kas tiks precizēta ar Pasūtītāju izstrādes laikā.
	Apliecinājums*

	(15)
	Lietotnes saskarne un navigācija
Piekļuve Mobilās lietotnes sadaļām ir jānodrošina no izvēlnes. Mobilās lietotnes dizaina pieejā ir atbalstāma modulārā arhitektūra, lietotni var sadalīt vairākos neatkarīgos un savstarpēji atkarīgos moduļos (sadaļās), nodrošinot, ka katra sadaļa ir atbildīga par konkrētu funkcionalitāti. Nepieciešams nodrošināt, lai izmaiņas vienā sadaļā pēc iespējas mazāk ietekmētu pārējās sadaļas.
Mobilās lietotnes izvēlnes sadaļā pirmās kārtas realizācijā ir jānodrošina divu sadaļu realizācija (“Attaisnoto izdevumu funkcionalitāte”, kas aprakstīta (16).,(17) un (18) prasībās un “Algas nodokļu grāmatiņa”, kas aprakstīta (19). prasībā). Jāņem vērā, ka attīstot Mobilo lietotni jānodrošina, ka lietotāja saskarnē tiktu attēlotas tikai tās sadaļas un funkcijas, kurām atbilst lietotāja statuss (fiziskā vai juridiskā persona). Mobilās lietotnes izstrādes otrajā kārtā ir ieplānots palielināt iekļaujamo pakalpojumu skaitu, kas arī būs atkarīgs no lietotāju statusa un tiesībām.
Mobilās lietotnes lietotāja saskarnes piedāvājumam jābūt izstrādātam saskaņā ar Mobilās lietotnes strukturālās uzbūves koncepciju, kas saskaņota ar Pasūtītāju.
Izstrādājot Mobilās lietotnes saskarni, nepieciešams nodrošināt:
· lai tā būtu viegli saprotama un intuitīva, lai lietotāji varētu viegli pārvietoties starp dažādām sadaļām un funkcijām, izmantojot skaidru un loģisku navigāciju;
· lai datu ievades un apstrādes secība atbilstu tipiska lietotāja darba procesam;
· lai visos gadījumos būtu skaidri norādīta konkrēta darbība, kuru jāveic lietotājam, kā arī skaidri saprotamas norādes, kā pārtraukt vai pabeigt iesākto darbību.
	Apliecinājums*

	(16)
	Attaisnoto izdevumu apliecinājuma dokumentu (čeku) attēlu un to metadatu ievade un saglabāšana EDS lietotāja kontā
Izstrādātājam Mobilajā lietotnē jāizstrādā sadaļa “Attaisnotie izdevumi”, kas ir pieejama fiziskai personai Mobilās lietotnes izvēlnē pēc sekmīgas autorizācijas.
Sadaļā ir jāparedz vairākas funkcijas:
· attaisnotā dokumenta izvēle no iekārtas attēlu galerijas, kas ļauj lietotājiem izvēlēties dokumentus no savas mobilās ierīces. Tas varētu ietvert pogu vai ikonu, lai pārlūkotu un atlasītu vēlamo dokumentu;
· attaisnotā dokumenta pievienošana, izmantojot mobilās ierīces kameras funkcijas. Jānodrošina iespēja apstrādāt attēlu, piemēram, apgriezt, pagriezt vai regulēt tā gaismas iestatījumus, lai nodrošinātu labu kvalitāti un lasāmību;
· pēc attaisnotā izdevuma dokumenta sekmīgas pievienošanas, nepieciešams nodrošināt obligātas informācijas (iesniedzamā dokumenta nosaukums, dokumenta datums, dokumenta numurs, pakalpojuma sniedzēja reģistrācijas numurs vai personas kods, izdevumu veids, dokumenta summa, apdrošinātāja apmaksātā summa) aizpildīšanu no pievienotā attaisnotā dokumenta, norādot vai dati tiek iesniegti par sevi vai radinieku. Primāri lietotnei jānodrošina automātiska lauku aizpildīšana, izmantojot pievienotā attaisnotā izdevuma dokumenta (čeka) teksta atpazīšanas funkcionalitāti (OCR risinājumu), bet jābūt arī iespējai lietotājam manuāli aizpildīt un labot visus laukus;
· pēc dokumentu augšupielādes ir nepieciešams paziņojums par veiksmīgu vai neveiksmīgu augšupielādi.
	Apliecinājums*

	(17)
	Attaisnoto izdevumu apliecinājuma dokumentu saraksts
Izstrādātājam nepieciešams nodrošinot, ka attaisnoto izdevumu dokumenti ir pieejami Mobilajā lietotnē sarakstu veidā dilstošā secībā (pēc datuma) ar aktuālo statusu.
	Apliecinājums*

	(18)
	Teksta atpazīšanas OCR mākoņpakalpojumu risinājums
Izstrādātājam nepieciešams nodrošināt pievienotā dokumenta (čeka) teksta atpazīšanas funkcionalitāti (OCR), integrējot mobilajā lietotnē augstas atpazīšanas kvalitātes OCR mākoņpakalpojumu risinājumus. Izvēlētajam OCR mākoņpakalpojumam – teksta atpazīšanas funkcionalitātes nodrošinātājam – obligāti jānodrošina infrastruktūras izvietošana Eiropas Savienības (EU) zonā atbilstoši Ministru kabineta 2015.gada 28.jūlija noteikumu Nr.442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” 24.13.apakšpunkta prasībām (24.13. sistēmas izvietošana ārpakalpojuma sniedzēja nodrošinātos resursos atļauta tikai tad, ja šī pakalpojuma sniedzējs ir juridiska persona, kas reģistrēta Eiropas Savienības vai Eiropas Ekonomikas zonas dalībvalstī, un sistēmā glabātā informācija atrodas vienīgi Eiropas Savienības vai Eiropas Ekonomikas zonas valstu teritorijā). Izstrādātajam ir jāpiedāvā OCR mākoņpakalpojuma risinājums, ņemot vērā Pasūtītāja tehniskajā specifikācijā izvirzītās prasības. 
OCR mākoņpakalpojuma risinājuma prasības:
· jānodrošina obligāto lauku nolasīšana (pakalpojuma sniedzēja reģistrācijas numurs vai personas kods, dokumenta datums, dokumenta numurs, dokumenta nosaukums);
· risinājumam jābūt augstas precizitātes un ātram. Piedāvātājam risinājumam jānodrošina ne mazāk kā 90% precizitāti teksta atpazīšanai, pie nosacījuma, ka čeka kvalitāte ir pietiekama, lai atpazītu obligātus laukus, un teksts ir viegli salasāms. Teksta atpazīšanas precizitātes pārbaudi Pasūtītājs veiks testēšanas ietvaros, izmantojot atbilstošus attaisnojamo dokumentu paraugus. Izstrādātājam nepieciešams nodrošināt līdz 500 tūkst. attaisnoto gadījumu apstrādi mēnesī.
· jānodrošina, ka atpazītais teksts tiek apstrādāts droši un konfidenciāli, ievērojot datu aizsardzības un privātuma standartus; 
· risinājumam jānodrošina droša datu pārraide un glabāšana, izmantojot šifrēšanu un citus drošības pasākumus. Papildus jāparedz atļauju kontrole lietotāja datu apstrādei.
	Apraksts**

	(19)
	Algas nodokļu grāmatiņas funkcionalitāte
Izstrādātājam Mobilajā lietotnē jāizstrādā sadaļa “Algas nodokļu grāmatiņa”, kur ir jābūt pieejamai fiziskām personām Mobilās lietotnes izvēlnē pēc sekmīgas autorizācijas.
Lietotājam jānodrošina iespējas:
· apskatīt ANG;
· iesniegt/izņemt/labot ANG aktuālās ienākumu gūšanas vietas;
· izvēlēties, vai rādīt sensitīvos datus galvenajā ienākumu gūšanas vietā (pazīmes par invaliditāti, politiski represētās personas statusu un nacionālās pretošanās kustības dalībnieka statusu);
· apskatīt apgādājamo personu sarakstu;
· pievienot apgādājamo;
· labot apgādājamo;
· pārtraukt apgādājamo;
· labot neapliekamā minimuma piemērošanas datus (nepiemērot prognozēto mēneša neapliekamo minimumu, piemērot iedzīvotāju ienākuma nodokļa likmi 23% apmērā);
· apskatīt prognozēto mēneša neapliekamo minimumu un tā aprēķinu;
· apskatīt pensijas un nodokļu papildu atvieglojumus.
	Otrajā Mobilās lietotnes izstrādes kārtā tiek plānots papildināt jau iestrādātās funkcionalitātes, lai uzlabotu lietotāja pieredzi. Algas nodokļu grāmatiņas funkcionalitāti plānots papildināt ar:
· vēsturisko datu apskati (apskatīt pieņemto un noraidīto iesniegumu sarakstu);
· iespēju redzēt no kura datuma darbojas izvēle, piemērojot prognozēto mēneša neapliekamo minimumu un iedzīvotāju ienākuma nodokļa likmi 23% apmērā.
	Apliecinājums*

	3.4.
	[bookmark: _Toc166245023]Nefunkcionālās prasības
Mobilās lietotnes nefunkcionālās prasības ietver standartus, kas ietekmē lietotnes lietojamību, veiktspēju, drošību un citus aspektus, kas ir būtiski efektīvai, drošai un draudzīgai lietotnei.

	(20)
	Mobilās lietotnes pieejamība
Saskaņā ar Līguma 10.5.apakšpunktu.
	Apliecinājums*

	(21)
	Mobilās lietotnes veiktspēja
Mobilās lietotnes sākuma lapas ielādes laikam nav jāpārsniedz 2 sekundes.
Mobilai lietotnei jābūt darbspējīgai uz Android OS 12 un iOS 16 un jaunākām abu operētājsistēmu versijām. Izstrādātājam nepieciešams nodrošināt optimālo mobilās lietotnes resursu noslodzi.
	Apliecinājums*

	(22)
	Lietotāju datu drošība
Izstrādātājam nepieciešams paredzēt lietotāju datu drošību, izmantojot datu šifrēšanu, kā arī papildus drošības iespējas, kas samazinātu potenciālus riskus saistībā ar konfidenciālas informācijas esamību.
	Apraksts**

	(23)
	Mobilās lietotnes analītikas rīki
Izstrādātājām jānodrošina analītikas datu pieejamība Pasūtītājam un atbalsts lietotņu veikalu analītikas rīku izmantošanā.
	Apliecinājums**

	(24)
	Nacionālo standartu ievērošana
Projektējot un izstrādājot Mobilo lietotni, Izstrādātājam jāievēro šādi nacionālie standarti:
· LVS EN ISO 9241-210:2019 “Cilvēka un sistēmas mijiedarbības ergonomika. 210.daļa: Cilvēkorientēta interaktīvo sistēmu projektēšana (ISO 9241-210:2019)”;
· LVS EN 301549:2021 “IKT produktu un pakalpojumu pieejamības prasības”.
· Mobilās lietotnes lietotāja saskarnei jābūt veidotai atbilstoši:
· digitālās vides piekļūstamības prasībām (WCAG 2.1 AA);
· Ministru kabineta 2020.gada 14.jūlija noteikumiem Nr.445 "Kārtība, kādā iestāde ievieto informāciju internetā", kas ievieš Eiropas Parlamenta un Padomes Direktīvu (ES) 2016/2102 (2016.gada 26.oktobris) par publiskā sektora struktūru tīmekļvietņu un mobilo lietotņu piekļūstamību.
	Apliecinājums*

	3.5.
	[bookmark: _Toc166245024]Mobilās lietotnes uzturēšanas un attīstības nodrošināšana

	(25)
	Mobilās lietotnes uzturēšana
Uzturēšanas ietvaros Izstrādātājam jānodrošina atbalsts ar konkrētiem procesiem un optimizācijas pasākumiem Līgumā noteiktajā kārtībā. Izstrādātājam jānodrošina konsultācijas un vadība attiecībā uz labākajiem prakses standartiem un stratēģijām lietotnes veiksmīgai izvietošanai mobilo lietotņu veikalos (Apple AppStore un Google Play), kā arī tehniskā atbalsta nodrošināšanai. Atbalsta Pakalpojumi un konsultācijas ir saistītas ar lietotnes testēšanu un izvietošanu Apple AppStore un Google Play lietotņu veikalos (konti lietotņu veikalos pieder Pasūtītājam), sadarbība ar Apple AppStore un Google Play lietotņu veikalu turētājiem, nepieciešamības gadījumā arī starpnieka pakalpojumus veikalu nomas maksas pakalpojumu nodrošināšana, statistisko datu (piemēram, par lietotnes lejupielādēm) ieguve un sniegšana Pasūtītājam, informatīvo materiālu sagatavošana un citi atbalsta pakalpojumi atbilstoši Pasūtītāja reģistrētiem pieteikumiem Līgumā noteiktajā kārtībā un termiņā. Maksas atbalsta pasākumu (konsultācijas, instrukcijas u.c.) pasūtīšana tiek veikta Līguma 0.1.0. pielikuma vienošanās protokolā “Sadarbības kārtība” noteiktajā kārtībā.
	Apliecinājums*

	(26)
	Mobilās lietotnes jauninājumi
Uzturēšanas periodā Izstrādātājam jāseko tendencēm mobilo lietotņu, to dizaina, funkcionalitātes, programmatūras un uzbūves elementu attīstībā, Mobilās lietotnes programmatūras platformu versiju saderībai un jāinformē Pasūtītājs par nepieciešamību veikt regulārus tehniskus jauninājumus drošības, veiktspējas un lietojamības ilgtspējas nodrošināšanai.
Pasūtītājs uzturēšanas kvalitātes kontroles nodrošināšanai var piesaistīt citu testēšanas un/vai audita pakalpojumu sniedzēju, lai nodrošinātu neatkarīgu un objektīvu viedokli par Mobilās lietotnes kvalitāti un veiktajiem uzlabojumiem, par to iepriekš neinformējot Izstrādātāju. Testēšanas un audita pakalpojumu sniedzējs var veikt funkcionālo un lietojamības testēšanu, drošības pārbaudes, veiktspējas testēšanu un atbilstības auditēšanu.
	Apliecinājums*

	(27)
	Mobilās lietotnes attīstība
Mobilās lietotnes attīstībai Pasūtītājs reģistrē pieteikumus par nepieciešamajām izmaiņām Mobilās lietotnes funkcionalitātē. Izstrādātājs sadarbojas ar Pasūtītāju Līguma 0.1.0 vienošanās protokolā “Sadarbības kārtība” noteiktajā kārtībā un realizē savstarpēji saskaņotās izmaiņas, nodrošina atbalstu Mobilās lietotnes un tās elementu jauno versiju testēšanai, nodrošina to publicēšanu Apple AppStore un Android Play lietotņu veikalos.
	Mobilās lietotnes attīstība tiek veikta posmos, Pasūtītājam un Izstrādātājam savstarpēji saskaņojot posmu nodevumos iekļaujamo funkcionalitāti.
	Apliecinājums*

	3.6.

	(28)
	Lietotnes integrācija 
Izstrādātājam tehniskajā piedāvājumā ir jāapraksta Mobilās lietotnes integrācijas tehniskās iespējas – API izmantošana, datu sinhronizācija.
	Apraksts**

	(29)
	Dokumentācijas un programkoda kvalitāte
Izstrādātājam tehniskajā piedāvājumā ir jāapraksta dokumentācijas un programkoda kvalitātes nodrošināšanas sākotnējais plāns, versiju un konfigurācijas pārvaldības principi un izmantotie rīki.
	Apraksts**

	(30)
	Mobilās lietotnes problēmu vadība
Izstrādātājam ir jāidentificē mobilās lietotnes izstrādes, uzturēšanas, pilnveidošanas un garantijas nodrošināšanas pakalpojuma sniegšanas problēmas un savlaicīgi jāziņo par tām Pasūtītājam, kopīgi ar Pasūtītāju nosakot nepieciešamās korektīvās darbības un kontrolējot to izpildes efektivitāti.
	Apliecinājums*

	(31)
	Risku vadība
Izstrādātājam tehniskajā piedāvājumā ir jāapraksta Projekta sākotnējo risku novērtējums, kā arī pieņēmumi, atkarības un ārējās ietekmes, kas tika ņemtas vērā, sagatavojot piedāvājumu. Izstrādātājam tehniskajā piedāvājumā ir jāapraksta risku vadības pieeja, ko Izstrādātājam izmantos ar Pakalpojuma sniegšanu saistīto risku vadībai.
	Apraksts**

	3.7.

	(32)
	Plānu uzturēšana
Izstrādātājam visā Līguma prasību izpildes laikā jānodrošina Līguma prasību izpildes nodrošināšanai nepieciešamo plānu (laika, izmaksu, izstrādes, utt.) uzturēšana.
	Apliecinājums*

	(33)
	Vide uzdevumu veikšanai
Izstrādātājam ir jānodrošina vide (aparatūra, programmatūra) Līguma ietvaros izpildāmo darbu un uzdevumu veikšanai. Izstrādātājam izstrāde un testēšana jāveic, izmantojot tikai licencētu programmatūru. Pasūtītājs nenodrošina Izstrādātāju ar programmatūru un tās licencēm.
	Apliecinājums*

	(34)
	Pakalpojumā izmantojamā valoda
Izstrādātājam visi nodevumi jānoformē latviešu valodā (izņemot Mobilās lietotnes elementus, kuri var tikt veidoti otrajā kārtā atbilstoši Pasūtītāja prasībām citā valodā) un komunikācija ar Pasūtītāju jānodrošina tikai latviešu valodā. Ja tiks piesaistīti speciālisti, kuri nepārvalda latviešu valodu, Izstrādātājam šo speciālistu saziņā ar Pasūtītāju jānodrošina tulkošana bez papildu maksas. Rakstiskajā komunikācijā nav pieļaujama tikai automātisko tulkošanas rīku (piemēram, Google Translate) izmantošana.
	Apliecinājums*

	(35)
	Projekta bibliotēka
Izstrādātājam Pakalpojumu sniegšanas (tai skaitā – garantijas) laikā ir jāuztur Projekta bibliotēka. Projekta bibliotēkā jāizvieto un jāuztur visi Līguma prasību izpildes rezultātā izveidotie dokumenti – prasību specifikācijas, projektējuma apraksti, testēšanas dokumentācija u.c. Izstrādātājam pēc Pasūtītāja pieprasījuma jānodrošina Pasūtītāja piekļuve Projekta bibliotēkai.
	Apliecinājums*

	(36)
	Līguma prasību izpildes problēmu identificēšana
Izstrādātājam ir jāidentificē Līguma prasību izpildes (termiņu ievērošanas, specifikācijas prasību, kvalitātes u.c.) problēmas un savlaicīgi jāziņo par tām Pasūtītājam, kopīgi ar Pasūtītāju nosakot nepieciešamās korektīvās darbības un kontrolējot to izpildes efektivitāti. 
	Apliecinājums*

	(37)
	Kvalitātes vadība
Izstrādātājam ir jānodrošina kvalitātes pārvaldības procesi, kas nodrošinātu prasībām atbilstoša Pakalpojuma piegādi. Izstrādātājam tehniskajā piedāvājumā ir jāapraksta kvalitātes nodrošināšanas un pārvaldības pasākumu (metožu) kopums, ko tas ir paredzējis izmantot kvalitātes nodrošināšanai.
	Apraksts**

	(38)
	Pakalpojuma pieejamības nodrošināšana
Izstrādātājam jānodrošina Pakalpojuma (izņemot OCR mākoņpakalpojuma) pieejamība Pasūtītāja darba dienās no pirmdienas līdz ceturtdienai no plkst. 8:15 līdz plkst.17:00, piektdienās no plkst.8:15 līdz plkst.15:45. Ja Pasūtītājs nosūta pieteikumu ārpus Pasūtītāja darba laika, tad reakcijas laikā tiek skaitīts tikai Pasūtītāja darba laiks.
OCR mākoņpakalpojumam jābūt pieejamam nepārtraukti.
	Apliecinājums*

	(39)
	Komunikācija
Pakalpojuma ietvaros komunikācijai tiks izmantoti šādi komunikācijas kanāli – tālrunis, e-pasts, tikšanās klātienē un videokonferences režīmā. Izstrādātājam ir jānodrošina visi norādītie komunikācijas kanāli, tomēr Izstrādātājs, vienojoties ar Pasūtītāju, var noteikt primāri izmantojamo komunikācijas kanālu.
Izstrādātājam jānodrošina efektīva Izstrādātāja speciālistu komunikācija ar Pasūtītāja speciālistiem. Izstrādātājam tehniskajā piedāvājumā jāiesniedz shēma, kurā attēlota Izstrādātāja speciālistu komunikācija ar Pasūtītāja speciālistiem.
	Apraksts**

	(40)
	Pasūtītāja un Izstrādātāja sadarbības kārtība
Uzturēšanas un pilnveidošanas aktivitātes Pakalpojuma ietvaros var ierosināt gan Pasūtītājs, gan Izstrādātājs. Visi problēmu ziņojumi un izmaiņu pieprasījumi (turpmāk – pieteikumi) Līguma darbības laikā tiks pieteikti, izmantojot projekta pārvaldības vidi, saskaņā ar Līgumā aprakstīto kārtību. Līguma prasību izpildes laikā tiesības noteikt pieteikuma prioritāti ir attiecīgajām Pasūtītāja pilnvarotajām personām.
Reakcijas laikā Izstrādātājam jānodrošina pieteikumu izpēte, klasifikācija un atbildes sniegšana – reakcijas laiki (stundās), par pieteikumā norādītās problēmas cēloni un novēršanas laiku vai izmaiņu pieprasījuma realizēšanai prognozējamo darbietilpību un realizēšanai nepieciešamo laiku saskaņā ar Līgumā aprakstītajiem reakcijas laikiem.
Uzturēšanas Pakalpojuma nodrošināšanas ietvaros Izstrādātājs risina pieteikumu visiem pieejamajiem līdzekļiem, savukārt Pasūtītājs visiem pieejamajiem līdzekļiem sniedz pieteikuma risināšanai nepieciešamo papildus informāciju. Pieteikumu risināšanā jāievēro šīs specifikācijas prasības.
Izstrādātājam ir jānodrošina problēmu ziņojumu pārvaldība saskaņā ar Līguma 0.1.0. pielikuma vienošanās protokolā “Sadarbības kārtība” aprakstīto.
	Apliecinājums*

	(41)
	Izmaiņu realizācijas prasības
Sadarbībai izmaiņu realizācijas procesā tiek izmantota Līguma 0.1.0.pielikuma vienošanās protokolā “Sadarbības kārtība” aprakstītā sadarbības kārtība.
Izstrādātājam jāveic izmaiņu pieprasījuma izpēte, izmaiņu izstrāde (t.sk. attiecīgās dokumentācijas aktualizēšana, t.i. labošana, papildināšana utt.), testēšana un piegāde (testējamās Mobilās lietotnes versijas pieejamība testa režīmā lietotņu veikalos).
Par izmaiņu pieprasījumu nevar uzskatīt programmatūras un projektējuma kļūdas vai nepilnības, kuras saskaņā ar labu industriālo praksi, Izstrādātājam bija savlaicīgi jāidentificē.
	Apliecinājums*

	(42)
	Mobilās lietotnes realizēto izmaiņu pieprasījumu apraksti
Izstrādātājam ir jānodrošina apraksts, kurā apkopoti visi Mobilās lietotnes versijā realizētie izmaiņu pieprasījumi un kļūdu labojumi (ja tādi veikti). Visām izmaiņām Mobilajā lietotnē ir jābūt dokumentētām, katrā nodevumā iekļaujot aprakstu, kas identificē jaunizveidoto funkcionalitāti, realizētās izmaiņas un novērstās kļūdas.
	Apraksts**

	(43)
	Darbietilpības novērtēšanai izmantotās Izstrādātāja metodes
Izstrādātājam tehniskajā piedāvājumā detalizēti jāapraksta paredzamo darbu darbietilpības novērtēšanas (aprēķināšanas) metode un risinājums speciālistu veikto darbu apjoma (patērētā laika) uzskaitei, kuru Izstrādātājs apņemas izmantot Līguma prasību izpildes laikā (jāpievieno piedāvājumam).
	Apraksts**

	3.8.
	[bookmark: _Toc166245027]Mobilās lietotnes testēšanas prasības

	(44)
	Mobilās lietotnes testēšana
Izstrādātājam ir jānodrošina Mobilās lietotnes versijas testēšana, tai skaitā – drošības testēšana un testēšanas dokumentācijas sagatavošana pirms tās nodošanas testēšanai Pasūtītājam.
Testēšanas scenārijos ir jāiekļauj visu darba plūsmas zaru pārbaude.
Izstrādātājam ir jāveic drošības testēšana, kuras mērķis ir pārbaudīt Mobilās lietotnes noturību pret nesankcionētu pieeju, uzbrukumiem un lietotāja autorizācijas mehānismu apiešanām.
Izstrādātājam jāsagatavo un jāiesniedz Pasūtītājam testēšanas pārskats (Izstrādātājam ir jāveido plānoto testēšanas darbību rezultātu kopsavilkums un jānodrošina novērtējums, balstoties uz iegūtajiem rezultātiem).
Pēc testēšanas procedūru pabeigšanas Izstrādātāja resursiem, Izstrādātājam ir jānodrošina Mobilās lietotnes testējamās versijas pieejamība testēšanas režīmā Pasūtītājam un Pasūtītāja akcepttestu norisei nepieciešamās konsultācijas.
Testpiemēros jāiekļauj visu Mobilās lietotnes versijas prasībās iekļauto funkciju (prasību) pārbaude. Testpiemēros jāiekļauj gan „pozitīvie” (ievadīti korekti dati – mērķis ir pārbaudīt, vai Mobilās lietotnes versijas funkcionalitāte strādā korekti), gan „negatīvie” (ievadīti kļūdaini dati – mērķis ir pārbaudīt, Mobilās lietotnes versijas darbaspēju un korektu apstrādi kļūdu un problēmsituāciju gadījumā) piemēri. 
Testpiemēros jānorāda gan ievaddati, gan sagaidāmie rezultāti.
	Apliecinājums*

	(45)
	Testēšanas process
Izstrādātājam tehniskajā piedāvājumā ir jāapraksta, kāds būs testēšanas process, kādi būs testēšanas veidi (manuālā, automātiskā), metodes, rīki, kādā formātā tiks piegādāti testēšanas scenāriji, kā tiks saskaņoti un iesniegti testpiemēri; kādā formātā un ar kādu saturu tiks iesniegta testēšanas dokumentācija un kā Izstrādātājs plāno nodrošināt pēc iespējas pilnvērtīgu testēšanas procesu integrācijā ar EDS testa vidi (VID nodrošinās piekļuvi EDS testa videi nepieciešamajā apjomā).
	Apraksts**

	(46)
	Testēšanas laikā atklātie defekti
Izstrādātājam ir jānovērš testēšanas laikā atklātie defekti un jāiesniedz Pasūtītājam testēšanas dokumentācija. Balstoties uz Pasūtītāja iesniegtajiem testēšanas protokoliem un problēmziņojumiem, Izstrādātājam jānovērš Mobilās lietotnes versijas testēšanas laikā identificētās problēmas.
	Apliecinājums*

	3.9.

	(47)
	Nodevumu nodošana – pieņemšana
Dokumentācija, programmatūra, nostrādātā laika darbi, kā arī citi Līgumā veikto darbu nodevumi, tiek nodoti, un VID veiks šo nodevumu pieņemšanu un akcepttesēšanu saskaņā ar Līguma 0.3.0.pielikuma vienošanās protokola “Līguma darba rezultātu nodošanas – pieņemšanas kārtība un akcepttestēšanas kārtība” aprakstīto kārtību.
	Apliecinājums*

	(48)
	Nodevumu kvalitāte
Piegādātā programmatūras pirmkoda kvalitātei ir jābūt pietiekošai, lai Pasūtītāja paša vai tā nolīgts trešās puses kvalificēts personāls varētu nodrošināt programmatūras turpmāko uzturēšanu, modificēšanu, paplašināšanu, kā arī iespējamo migrēšanu.
Izstrādātājam jāpiegādā Pasūtītājam programmatūras pirmkods tādā formā, lai to (visu vai konkrētu daļu – saskaņā ar Izstrādātāja norādījumiem) bez modifikācijām var atvērt cits pakalpojumu sniedzējs, nodrošināt tā tālāko pilnveidošanu un attīstību. Programmatūras pirmkodam jāsatur komentāri latviešu valodā, kas ir viegli saprotami atbilstošas kvalifikācijas speciālistiem bez pirmkoda autora palīdzības.
Izstrādātājam jāpiegādā Pasūtītājam arī ar piegādāto pirmkodu saistīto dokumentāciju – shēmas, grafikus, utt. izejas failu veidā, kā arī pārveidotus *pdf formātā.
Izstrādātājam ir jānodrošina Nodevumu atbilstība Līguma 0.5.0. pielikuma vienošanās protokolā “Nodevumu atbilstības standarti” norādītajiem standartiem.
	Apliecinājums*

	(49)
	Nodevumu piegādes veids
Izstrādātājam ir jāpiegādā izstrādātās Mobilās lietotnes programmatūras pirmkodi (source code), kas ietver arī visas veiktās izmaiņas un papildinājumus, izmantojot Git versiju kontroles risinājumu (vai, vienojoties ar Pasūtītāju, var tikt izmantoti citi risinājumi). Jāpiegādā viss pirmkods, kas tiek izmantots sistēmas darbināšanai. Pirmkodam jāsatur komentāri, kas ir izmantojami un pietiekami tehniskās dokumentācijas ģenerēšanai.
Visi dokumentācijas nodevumi ir jāsniedz *docx, *odt, *ods, *xlsx , *pdf  vai citā faila formātā, iepriekš saskaņojot ar Pasūtītāju. Visiem attēliem un diagrammām ir jāiesniedz arī oriģināla pirmdokumenta datne, piemēram, MS VISIO formāta datne, tā, lai Pasūtītājs nepieciešamības gadījumā tos var papildināt.
Izstrādātājam jānodrošina atbalsts izstrādātās Mobilās lietotnes versiju publicēšanai, testēšanai un lietošanai produkcijā.
	Apliecinājums*


	3.10.

	Garantijas periods
Izstrādātājam ir jānodrošina Nodevuma 24 (divdesmit četru) kalendāro mēnešu garantijas periods, skaitot no attiecīgā nodošanas – pieņemšanas akta abpusējas parakstīšanas dienas, saskaņā ar Līgumu. Izstrādātājs var piedāvāt garāku garantijas nodrošināšanas termiņu.
	Apliecinājums* 

Pretendents norāda piedāvāto garantijas periodu mēnešos: _____.

	Garantijas saturs
Garantijas ietvaros Izstrādātājam jānodrošina:
· piegādātās programmatūras darbības traucējumu un/vai kļūdu un nepilnību diagnosticēšana, analīze un novēršana;
· dokumentācijas aktualizēšana (t.i. labošana, papildināšana utt.), atbilstoši visiem garantijas nodrošināšanas ietvaros veiktajiem labojumiem;
· tehniskā atbalsta (tajā skaitā saistībā ar drošības prasību nodrošināšanu) un konsultāciju sniegšana par izstrādāto risinājumu;
· atbalsta sniegšana garantijas ietvaros saņemto Nodevumu testēšanā Izstrādātājam atbilstoši Pasūtītāja norādījumiem jānodrošina vai jāsniedz atbalsts Mobilās lietotnes versiju publicēšanai Apple AppStore un Android Play.
	Apliecinājums*


PIEZĪMES: 
* - Aizpilda pretendents, ierakstot vārdu “APLIECINĀM” vai “NODROŠINĀSIM”
** - Pretendents sniedz detalizētu aprakstu, kādā veidā tiks nodrošināta prasības īstenošana.

